難得去開寶琳，梗係要嚟食一食傳統嘅鹹豆漿啦，香港真係所剩無己，真正嘅咸豆漿唔係間間識做。今日嚟下午茶，下午茶餐入邊冇得揀鹹豆漿，所以唯有分開叫咗一碗，同埋一件粢飯。鹹豆漿＄14，粢飯＄16等左3分鐘到，兩樣一齊來晒。鹹豆漿依舊好味，材料充足，放左一陣，夾左少少，更加好食。粢飯好似細粒咗啲，但係難得油炸鬼仲係脆嘅，掛住玩電話冇睇佢係咪即包添。間唔時食一次，其實都OK。不過價錢可以接受啦。 有機會就要食多啲。